**ΥΠΟΧΡΕΩΣΕΙΣ ΤΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ**

**ΓΙΑ ΝΑ ΕΠΙΤΡΑΠΕΙ Η ΟΡΚΩΜΟΣΙΑ ΤΟΥΣ**

Για να προχωρήσει η διαδικασία της ορκωμοσίας, οι Μεταπτυχιακοί Φοιτητές (ΜΦ) θα πρέπει να προσκομίσουν στη Γραμματεία του Τμήματος Χημείας τα παρακάτω:

**Υποψήφιοι Κάτοχοι Διπλώματος Μεταπτυχιακών Σπουδών:**

1. Αίτηση Ορκωμοσίας
2. Οφείλουν να ακολουθήσουν τις οδηγίες της Βιβλιοθήκης Θετικών Επιστημών [ΣΘΕ](http://sci.lib.uoa.gr/ypiresies/psifiaki-bibliothiki-gkrizas-bibliografias/odigies.html).

Προσοχή

Η Βεβαίωση της Βιβλιοθήκης που αποστέλλεται στους ΜΦ, σχετικά με την ολοκλήρωση της ηλεκτρονική καταχώριση της εργασίας στο ιδρυματικό Αποθετήριο Πέργαμος, καθώς και της μη οφειλής βιβλίων, πρέπει να κατατεθεί στη Γραμματεία με τα υπόλοιπα δικαιολογητικά Ορκωμοσίας.

3) Δύο αντίτυπα της Διπλωματικής Εργασίας, στα οποία έχουν καταχωρηθεί οι υποδειχθείσες διορθώσεις και έχουν υπογραφεί από τα τρία μέλη της Εξεταστικής Επιτροπής. Τα αντίτυπα να είναι βιβλιοδετημένα, όχι σπιράλ, με μπεζ ανοικτό χάρτινο εξώφυλλο, όπως αναφέρεται στο [Σχεδιότυπο για συγγραφή Μεταπτυχιακής Διπλωματικής Εργασίας](http://www.chem.uoa.gr/wp-content/uploads/entypa/sxediotypo_gia_syggrafi_mde-1.doc) στο ΚΕΦΑΛΑΙΟ 3 Άλλες Παρατηρήσεις για την εμφάνιση Μεταπτυχιακών Διπλωματικών Εργασιών.

Το ένα αντίτυπο θα παραμείνει στη Γραμματεία και το άλλο θα δοθεί στο Εργαστήριο, όπου εκτελέστηκε η εργασία.

4)Βεβαίωση υπογεγραμμένη από τον Διευθυντή του εκάστοτε Εργαστηρίου του Τμήματος Χημείας, όπου εκπονήθηκε η Διπλωματική Εργασία, όπως και από το Επιβλέπον Μέλος ΔΕΠ, ότι δεν εκκρεμούν υποχρεώσεις/οφειλές του ΜΦ απέναντι του Εργαστηρίου, στο οποίο εκπόνησε την εργασία του.

5)Βεβαίωση Εκκένωσης Φοιτητικής Εστίας, σε περιπτώσεις που ο μεταπτυχιακός φοιτητής έκανε χρήση στέγασης (η σχετική βεβαίωση εκδίδεται από τη φοιτητική εστία).